b'\n_START_ARTICLE_\nAr\xc5\xabnas \xc5\xa0ik\xc5\xa1ta\n_START_PARAGRAPH_\nAr\xc5\xabnas \xc5\xa0ik\xc5\xa1ta (g. 1968 m. kovo 23 d. Tel\xc5\xa1iuose) \xe2\x80\x93 lietuvi\xc5\xb3 vadybininkas, buv\xc4\x99s AB \xe2\x80\x9eTEO LT\xe2\x80\x9c, did\xc5\xbeiausios Lietuvoje integruot\xc5\xb3 telekomunikacij\xc5\xb3, IT ir televizijos paslaug\xc5\xb3 teik\xc4\x97jos, vadovas.\n_START_SECTION_\nBiografija\n_START_PARAGRAPH_\n1995 m. Klaip\xc4\x97dos universiteto Gamtos moksl\xc5\xb3 fakultete baig\xc4\x97 vadyb\xc4\x85. Vienos ekonomikos ir verslo universiteto verslo administravimo magistras (2009 m.). Studijavo Danijos Herningo institute ir Norvegijos vadybos institute, sta\xc5\xbeavosi JAV: Senate Va\xc5\xa1ingtone ir korporacijoje \xe2\x80\x9eMcDonalds\xe2\x80\x9c Burlingtone; taip pat Olandijos banke \xe2\x80\x9eRabobank Nyderland\xe2\x80\x9c, mok\xc4\x97si pagal \xc4\xafmon\xc4\x97s \xe2\x80\x9eDC Gardner\xe2\x80\x9c mokom\xc4\x85j\xc4\x85 program\xc4\x85 Londone._NEWLINE_1992-1993 m. \xe2\x80\x93 Atviros Lietuvos Fondo program\xc5\xb3 koordinatorius. 1993-1996 m. \xe2\x80\x93 Lietuvos ir Olandijos UAB \xe2\x80\x9eSeceurtronics Technicom\xe2\x80\x9c vykdantysis direktorius. 1996-1997 m. AB "Lietuvos \xc5\xbeem\xc4\x97s \xc5\xabkio bankas" Rinkodaros departamento direktorius. 1997-1999 m. \xe2\x80\x9eAS Hansapank\xe2\x80\x9c (Estija) U\xc5\xbesienio ry\xc5\xa1i\xc5\xb3 ir tinklo departamento Lietuvos projekto vadovas._NEWLINE_Nuo 1999 m. gegu\xc5\xbe\xc4\x97s iki 2001 m. bir\xc5\xbeelio AB banko \xe2\x80\x9eHansabankas\xe2\x80\x9c valdybos pirmininkas. Nuo 2001 m. bir\xc5\xbeelio iki 2003 m. lapkri\xc4\x8dio AB banko \xe2\x80\x9eHansa-LTB\xe2\x80\x9c valdybos pirmininkas ir \xe2\x80\x9eHansabank Group\xe2\x80\x9c (Estija) valdybos narys. Nuo 2004 m. sausio 2 d. iki 2013 m. "TEO LT" generalinis direktorius._NEWLINE_Komisijos valstyb\xc4\x97s valdom\xc5\xb3 \xc4\xafmoni\xc5\xb3 reformos \xc4\xafgyvendinimo klausimams spr\xc4\x99sti (Lietuva) pirmininkas.\n_START_SECTION_\n\xc5\xa0eima\n_START_PARAGRAPH_\nT\xc4\x97vai Jadvyga ir Vytautas \xc5\xa0ik\xc5\xa1tos gyvena Tel\xc5\xa1i\xc5\xb3 rajono Luok\xc4\x97s miestelyje. Su pensininkais t\xc4\x97vais gyvena jaunesnysis brolis \xc5\xbdydr\xc5\xabnas, u\xc5\xbesiimantis \xc5\xa1eimos \xc5\xbeemi\xc5\xb3 valdymu._NEWLINE_\xc5\xbdmona Jolanta Vilniaus dail\xc4\x97s akademijoje yra baigusi kostium\xc5\xb3 dizaino studijas. Dukra Julija. S\xc5\xabnus Arnoldas. Ar\xc5\xabno \xc5\xa0ik\xc5\xa1tos \xc5\xa1eima gyvena Vilniuje, Antakalnyje.'